Yoshlar ishlari agentligi

**Oʻzbekiston Respublikasi Vazirlar Mahkamasi huzuridagi Yoshlar ishlari agentligi** – oʻzbekistonlik yoshlar bilan shugʻullanuvchi tashkilot.

## Tarixi
1924-yilda Butunittifoq Leninchi Kommunistik Yoshlar Ittifoqi OʻzSSR boshqarmasi sifatida tashkil topgan.

1991-yilda Oʻzbekiston yoshlar ittifoqiga aylantirilgan.

1996-yil aprel oyida „Kamolot“ jamgʻarmasiga, 2001-yilda esa „Kamolot“ yoshlar ijtimoiy harakatiga aylantirilgan. Oʻzaro qoʻllab-quvvatlash toʻgʻrisidagi shartnomalar asosida kichik biznes korxonalari (savdo korxonalaridan tashqari) tomonidan hisoblangan yagona soliq toʻlovi summasining 8 foizini majburiy ravishda olish evaziga faoliyat yuritib kelgan.

2017-yilda yana Oʻzbekiston yoshlar ittifoqiga aylantirilgan.

2020-yilda agentlik sifatida qayta tashkil etildi.

2022-yil 30-dekabrda Yoshlar ishlari agentligi Oʻzbekiston Respublikasi sport vazirligi bilan birlashtirilib, Oʻzbekiston Respublikasi Yoshlar siyosati va sport vazirligi tashkil etildi.

2024-yilda Oʻzbekiston Respublikasi Yoshlar siyosati va sport vazirligi qaytadan Sport vazirligiga aylantirildi. Yoshlar ishlari agentligi Oʻzbekiston Respublikasi Vazirlar Mahkamasiga oʻtkazildi.

## Vazifasi
Yoshlar ishlari agentligining vazifalari Oʻzbekiston Prezidentining tegishli farmoniga muvofiq belgilangan.

Shuningdek, Oʻzbekiston Prezidentining 2020-yil 30-iyun kungi qarori qabul qilinib, agentlikning tashkiliy tuzilmasi tasdiqlandi.
## Rahbarlari
2006—2010 – Aziz Alimov

2010—2017 – Bahodir Gʻaniyev

2017—2017 – Sarvar Ashurov

2017—2017 – Odiljon Tojiyev

2017—2019 – Qahramon Quronboyev

2019-yildan – Alisher Saʼdullayev
## Joriy boshqaruv tarkibi
* Alisher Saʼdullayev – Oʻzbekiston Respublikasi Yoshlar ishlari agentligi direktori. Оʻzbekiston Respublikasi Prezidentining 2020-yil 10-iyul kungi qarori bilan ushbu lavozimga tayinlangan.
* Dilnozaxon Sobir qizi Kattaxanova – Oʻzbekiston Respublikasi Yoshlar ishlari agentligi direktorining birinchi oʻrinbosari.
* Feruz Karimovich Ablayarov – Oʻzbekiston Respublikasi Yoshlar ishlari agentligi direktorining oʻrinbosari.
* Muminov Abdulaziz Majid oʻgʻli – Yoshlar ishlari agentligi direktor oʻrinbosari
* Xolmaxmatov Azim Xazratqulovich – direktor maslahatchisi
* Oxunov Islom Bahrom oʻgʻli – direktor yordamchisi
* Rashidova Saida Komilovna – direktorning davlat tili masalalari boʻyicha maslahatchisi
* Rasulov Jamshid Karimovich – Moliya-Iqtisod boʻlimi boshligʻi
* Nodir Abduqayumovich Abduqodirov – Yoshlar ishlari agentligi Axborot va media xizmati rahbari.
* Sarvar Oʻktamovich Xamdamov – Kadrlar boshqarmasi boshligʻi.
* Sattarov Umidulla Ulashovich – Axborot-tahlil, ijro intizomi va murojaatlar bilan ishlash boshqarmasi
* Ziyodilloyev Ixtiyor Ismat oʻgʻli – Davlat xaridlarini tashkil etish, energiya tejamkorligini taʼminlash va xoʻjalik boʻlimi boshligʻi
* Alimov Akmalbek Abdumajidovich – Yoshlarni harbiy- vatanparvarlik ruhida tarbiyalash, ularning huquqiy savodxonligini oshirish, yoshlar huquqbuzarligi va jinoyatchiligi profilaktikasiga koʻmaklashish boʻlimi boshligʻi
* Xalikov Akmal Nutfulloyevich – Yuridik boʻlim boshligʻi.
* Ataxanov Zohidjon Zokirjonovich – Bolalar, xotin-qizlar, taʼlimdagi yoshlarni, volontyorlik faoliyatiniqoʻllab-quvvatlash va ekologik diplomatiya boshqarmasi boshligʻi
* Abdixafizov Suhrob Shuhrat oʻgʻli – Murojaatlar bilan ishlash boʻlimi boshligʻi.
* Azizova Dilfuza Erkinovna – Yoshlar maʼnaviyatini yuksaltirish va boʻsh vaqtini mazmunli tashkil etish boʻlimi boshligʻi
* Inamova Mohinur Ixtiyorjon qizi – Strategik rejalashtirish, istiqbolli loyihalar va metodologiya boʻlimi boshligʻi
* Matlabov Ilyos Oʻktam oʻgʻli – Xalqaro hamkorlik va reytinglar boʻlimi boshligʻi
* Abdullajonov Ilhomjon Ibrohimjon oʻgʻli – Yoshlar balansini muvofiqlashtirish boʻlimi boshligʻi
* Amreyeva Madina Supabayevna – Yoshlar bandligi va tadbirkorligiga koʻmaklashish boʻlimi boshligʻi
* Sindarov Botir Oʻktam oʻgʻli– Axborot-kommunikatsiya texnologiyalarini joriy etish va raqamlashtirish boʻlimi boshligʻi
* Murodov Valisher Bahodirovich– Vazirlik va idoralar, mahalliy hokimiyat organlari tomonidan yoshlar siyosati amalga oshirilishini muvofiqlashtirish boʻlimi boshligʻi.

## Tanqidlar
Agentlik turli jamoat va siyosiy arboblarning tanqidiga uchragan. 

2018-yil iyul oyida Oʻzbekiston Prezidenti Shavkat Mirziyoyev yoshlar bilan ishlash tizimidan noroziligini bildirib, ayrim tadbirlarning yuzaki va haddan tashqari dabdabaliligi, yoshlarning haqiqiy muammolarini hal etishga yetarlicha eʼtibor berilmayotganini taʼkidlagan.

2023-yil iyun oyida oʻz homiyligidagi loyiha ijrochilarini tender gʻolibi deb topganligi tanqidlarga sabab boʻlgan.

2024-yil may oyida „Milliy tiklanish“ partiyasi yetakchisi Alisher Qodirov agentlik faoliyati haqida aholi yetarli darajada xabardor emasligini, ayniqsa, chekka hududlardagi aksariyat yoshlar Agentlik tomonidan taqdim etilayotgan loyiha va imkoniyatlardan bexabar ekanini taʼkidlagan.

## Manbalar

## Havolalar
* 
* 
* 
*